દેશમાં ખાદી ઉત્પાદકોના મોટા શોરૂમમાં એક કનોટ પ્લેસ સ્થિત ખાદી ગ્રામોદ્યોગ ભવનના સહાયક નિર્દેશક ડી.એસ.ભાટીએ જણાવ્યું કે વડાપ્રધાનની અપીલ બાદ ગ્રાહકોની સંખ્યામાં ખૂબ જ વધારો થયો છે. જેના કારણે ગયા વર્ષની તુલનામાં આ વર્ષે ખાદીના વસ્ત્રોના વેચાણમાં 150 ટકાથી વધારેનો વધારો નોંધાયો છે. તેમણે જણાવ્યું કે અપીલની અસર ઘરેલુ ખરીદદારો પર જ નહીં પરંતુ વિદેશી ગ્રાહકો પર પણ દેખાઇ રહ્યો છે. તેઓ ખાદીની સાથે જ ખાદીના હર્બલ ઉપ્તાદનો પણ ખૂબ જ ખરીદી રહ્યા છે.